CELEX: 22012D0068
Language: et
Date: 2012-03-30 00:00:00
Title: EMP Ühiskomitee otsus nr 68/2012, 30. märts 2012 , millega muudetakse EMP lepingu XIX lisa ( „Tarbijakaitse” )

2.8.2012   
            
            
               ET
            
            
               Euroopa Liidu Teataja
            
            
               L 207/48
            
         EMP ÜHISKOMITEE OTSUS
   nr 68/2012,
   30. märts 2012,
   millega muudetakse EMP lepingu XIX lisa („Tarbijakaitse”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XIX lisa on muudetud EMP Ühiskomitee 12. märtsi 2010. aasta otsusega nr 35/2010 (1).
            
         
               (2)
            
            
               Lepingusse tuleb inkorporeerida komisjoni 12. mai 2010. aasta soovitus 2010/304/EL tarbijakaebuste ja -päringute liigitamise ning nendest teatamise ühtlustatud metoodika kasutamise kohta (2).
            
         
               (3)
            
            
               Lepingusse tuleb inkorporeerida komisjoni 1. märtsi 2011. aasta soovitus 2011/136/EL suuniste kohta, mille alusel rakendada andmekaitse-eeskirju tarbijakaitsealase koostöö süsteemis (3),
            
         ON VASTU VÕTNUD KÄESOLEVA OTSUSE:
   Artikkel 1
   Lepingu XIX lisa punkti 20 (komisjoni soovitus 2001/193/EÜ) järele lisatakse järgmised punktid:
   
               „21.
            
            
               
                  32010 H 0304: komisjoni soovitus 2010/304/EL, 12. mai 2010, tarbijakaebuste ja -päringute liigitamise ning nendest teatamise ühtlustatud metoodika kasutamise kohta (ELT L 136, 2.6.2010, lk 1).
            
         
               22.
            
            
               
                  32011 H 0136: komisjoni soovitus 2011/136/EL, 1. märts 2011, suuniste kohta, mille alusel rakendada andmekaitse-eeskirju tarbijakaitsealase koostöö süsteemis (ELT L 57, 2.3.2011, lk 44).”
            
         Artikkel 2
   Soovituste 2010/304/EL ja 2011/136/EL islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 31. märtsil 2012 tingimusel, et EMP Ühiskomiteele on esitatud kõik lepingu artikli 103 lõike 1 kohased teated (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 30. märts 2012
      
         
            EMP Ühiskomitee nimel
         
         
            eesistuja kohusetäitja
         
         Gianluca GRIPPA
      
   
   
      (1)  ELT L 143, 10.6.2010, lk 30.
   
      (2)  ELT L 136, 2.6.2010, lk 1.
   
      (3)  ELT L 57, 2.3.2011, lk 44.
   
      (4)  Põhiseadusest tulenevaid nõudeid ei ole nimetatud.